钦定古今图书集成/明伦汇编/氏族典/第579卷 > 《凌迪知万姓统谱》 > 耶律剌葛
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律剌葛

按《辽史皇子表》，“德祖子剌葛，行第二。太祖即位为惕
隐，改迭剌部夷离堇为惕隐，讨涅烈部，破之，改为迭
剌部夷离堇。从太祖亲征，统本部兵攻下平州。性愚
险，破涅烈部而骄，与弟迭刺安端等谋乱。事觉，按问
具状，太祖令誓而舍之，出为迭烈部夷离菫。后复谋
为乱，诱群弟据西山，以阻归路。太祖闻而避之，次赤”
《水城》，剌葛诈降，大掠而去。至《擘只》、喝只二河，与追兵
战，众溃遁去。至榆河，先锋敌鲁生擒之。《太祖》念其同
气，不忍加刑，杖而释之。神册二年南奔。